**Christopher Gibson** (s. 27. joulukuuta 1992 Karkkila, Suomi) on suomalainen jääkiekkomaalivahti, joka pelaa SM-liigajoukkue Lukossa.

Ura
---

### Juniorivuodet

Christopher Gibson kasvoi Espoossa, ja on espoolaisen Jäähongan kasvatti. Hän siirtyi 13-vuotiaana Espoo Bluesin C-nuoriin kaudeksi 2007–2008. Seuraavaksi kaudeksi 2008–2009 Gibson oli halukas siirtymään pelaamaan Pohjois-Amerikkaan. Hänen valmentajanaan Bluesissa toiminut Harri Piiparinen suositteli Gibsonille Athol Murray College of Notre Damen koulua ja hän siirtyikin Notre Dame Houndsin joukkueeseen pelaamaan Saskatchewanin paikallista SMHL-juniorisarjaa. Hounds voitti kauden aikana sarjan mestaruuden ja koko Kanadan AAA-junioreiden lopputurnauksen Telus Cupin. Turnauksen loppuottelussa Gibsonille kirjattiin nollapeli hänen torjuttuaan kaikki finaalivastustaja Calgary Buffaloesin 43 laukausta.

QMJHL-joukkue Chicoutimi Saguenéens varasi Gibsonin 16. pelaajana Pohjois-Amerikan juniorisarjojen CHL:n varaustilaisuudessa vuonna 2009. Gibson siirtyi joukkueeseen kaudeksi 2009–2010, jolloin hän pelasi hieman alle puolet joukkueen kauden otteluista. Kaudella 2010–2011 Gibson nousi Saguenéensin ykkösmaalivahdiksi. Hänellä oli QMJHL:n runkosarjan paras torjuntaprosentti (92,0 %) ja toiseksi pienin päästettyjen maalien keskiarvo (2,42), joista huolimatta joukkue selviytyi kauden päättäneisiin pudotuspeleihin vasta divisioonansa viimeisenä joukkueena. Henkilökohtaisesti menestyksekkään runkosarjakauden jälkeen Gibson valittiin liigan ensimmäiseen tähdistökentälliseen ja hän pääsi pelaamaan CHL:n tähdistöottelussa Top Prospects Gamessa. Pudotuspeleissä Gibson ei kyennyt auttamaan joukkuettaan yhteenkään voittoon, kun hän päästi maaliinsa keskimäärin yli viisi maalia ottelua kohden. Neljän Chicoutimissä pelatun kauden aikana joukkue eteni vain kerran playoffseissa ensimmäistä kierrosta pidemmälle. Kauden 2011–2012 päätteeksi Gibson torjui Saguenéensin maalilla 18 pudotuspeliottelua, kun joukkue eteni QMJHL:n välieriin häviten lopulta Saint John Sea Dogsille viidessä pelissä. Gibson tunnustettiin QMJHL-vuosiensa aikana yhteensä viisi kertaa CHL:n viikon maalivahdiksi.

### Ammattilaisura

NHL-liigan kykyjenetsintäpalvelu CSS listasi Gibsonin ennen NHL:n vuoden 2011 varaustilaisuutta Pohjois-Amerikassa pelaavien maalivahtien rankingissa toiseksi. Los Angeles Kings varasi hänet toisella varauskierroksella varaustilaisuuden 49. pelaajana. Samana kesänä Gibsonin varasi myös Ak Bars Kazan KHL:n varaustilaisuudessa. Varauksestaan huolimatta Kings ei kuitenkaan tehnyt Gibsonin kanssa tulokassopimusta, jonka myötä hän osallistui kesällä 2013 Toronto Maple Leafsin tulokasleirille. Heinäkuussa seura ilmoitti tehneensä hänen kanssaan vapaana agenttina kolmivuotisen tulokassopimuksen. Kaudella 2013–2014 Gibson pelasi kahdessa liigassa: AHL:n Toronto Marliesissa ja sarjaporrasta alempana ECHL:n Orlando Solar Bearsissa. Kaudella 2014–2015 Gibson kantoi Marliesin pääasiallisen torjuntavastuun. Hänet nostettiin kauden aikana kokoonpanoon muutamaan NHL-otteluun, mutta peliaikaa ei Maple Leafsissä kuitenkaan kertynyt.

Juuri ennen kauden 2015–2016 harjoitusleirin alkua Gibson, Taylor Beck, Matthew Finn, Tom Nilsson ja Carter Verhaeghe kaupattiin Torontosta New York Islandersiin vaihdossa Michael Grabneriin. Gibson lähetettiin harjoitusleirin päätteeksi Islandersin farmijoukkue Bridgeport Sound Tigersiin. 23-vuotissyntymäpäivänään 27. joulukuuta 2015 hänet nostettiin kuitenkin Islandersin NHL-vahvuuteen paikkaamaan loukkaantunutta Jaroslav Halákia. Gibson teki NHL-debyyttinsä 2. tammikuuta 2016 vieraissa Pittsburgh Penguinsia vastaan, kun hänet vaihdettiin joukkueen maalinsuulle Thomas Greissin tilalle ajassa 30.57. Gibson torjui ottelussa 16 kertaa ja päästi yhden maalin. Ottelu päättyi lopulta Islandersin 5–2-tappioon. Ensimmäisen kerran Gibson pääsi pelaamaan aloittavana maalivahtina 6. huhtikuuta Washington Capitalsia vastaan. Gibson torjui ottelun aikana 29 laukausta, kun Islanders voitti ottelun jatkoajalla lukemin 4–3. Islanders varmisti ottelussa pudotuspelipaikan ja sen päävalmentaja Jack Capuano kommentoi pelin jälkeen Gibsonin olleen joukkueen paras pelaaja. Hän pelasi kauden aikana neljässä NHL-ottelussa.

Elokuussa 2016 Gibson teki Islandersin kanssa vuoden mittaisen, kaksisuuntaisen ja 660 000 dollarin arvoisen jatkosopimuksen. Kevättalvella 2018 Gibson sai vastuuta Islandersin maalilla ja torjui 7 ottelussa 91,7 % tehoilla. Syyskuussa 2023 Gibson siirtyi tryout-sopimuksella Dallas Starsiin.

Gibson siirtyi joulukuussa 2023 Lukkoon loppukauden mittaisella sopimuksella.

### Maajoukkueura

Gibson pelasi alle 20-vuotiaiden MM-kilpailuissa vuonna 2012. Hän oli mukana myös alle 18-vuotiaiden MM-kilpailuissa vuonna 2010, jolloin Suomi voitti pronssia. Hän ei saanut turnauksessa kuitenkaan peliaikaa, vaan toimi lähes koko turnauksen ajan kakkosmaalivahtina Jonathan Iilahdelle. Yhteensä Gibson on pelannut seitsemän nuorten maaottelua ja yhden poikien maaottelun.

Perhe
-----

Christopher Gibsonin isä on englantilaissyntyinen, Saint Luciasta kotoisin oleva potkunyrkkeilijä Peter Gibson ja äiti suomalainen Ulla Nurse. He muuttivat Englannista Suomeen ennen Christopherin syntymää. Äidinkielenään Gibson puhuu sekä suomea että englantia.

Gibson QMJHL-joukkue Chicoutimi Saguenéensin paidassa voittomaalikilpailussa Québec Rempartsin Anthony Duclairia vastassa joulukuussa 2012.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2008–2009 | Notre Dame Hounds | SMHL | 18 | 16 | 1 | 0 | 1049 | 46 | 1 | 2.63 | 89,4 | 6 | 6 | 0 | 360 | 11 | 1 | 1.83 | 92,6 |
|  | Notre Dame Hounds | Telus Cup |  |  |  |  |  |  |  |  |  | 5 | 4 | 0 | 300 | 15 | 1 | 3.00 |  |
| 2009–2010 | Chicoutimi Saguenéens | QMJHL | 29 | 8 | 19 | 0 | 1592 | 93 | 2 | 3.50 | 88,4 | 4 | 2 | 1 | 230 | 13 | 0 | 3.39 | 87,1 |
| 2010–2011 | Chicoutimi Saguenéens | QMJHL | 37 | 14 | 15 | 8 | 2235 | 90 | 4 | 2.42 | 92,0 | 4 | 0 | 4 | 219 | 19 | 0 | 5.20 | 86,5 | Ykköstähdistö |
| 2011–2012 | Chicoutimi Saguenéens | QMJHL | 48 | 27 | 17 | 4 | 2809 | 139 | 3 | 2.97 | 89,3 | 18 | 9 | 9 | 1116 | 58 | 1 | 3.12 | 90,3 |
| 2012–2013 | Chicoutimi Saguenéens | QMJHL | 41 | 17 | 18 | 4 | 2279 | 117 | 4 | 3.08 | 90,2 | 6 | 2 | 4 | 356 | 23 | 0 | 3.87 | 89,8 |
| 2013–2014 | Orlando Solar Bears | ECHL | 20 | 8 | 9 | 2 | 1178 | 62 | 0 | 3.16 | 89,2 | 2 | 1 | 1 | 123 | 4 | 0 | 1.94 | 95,1 |
|  | Toronto Marlies | AHL | 12 | 5 | 6 | 0 | 640 | 26 | 0 | 2.44 | 91,6 | – | – | – | – | – | – | – | – |
| 2014–2015 | Toronto Marlies | AHL | 45 | 24 | 17 | 0 | 2605 | 105 | 2 | 2.42 | 92,1 | 4 | 2 | 2 | 231 | 15 | 0 | 3.90 | 86,6 |
| 2015–2016 | Bridgeport Sound Tigers | AHL | 42 | 19 | 11 | 6 | 2351 | 106 | 2 | 2.71 | 90,9 | 1 | 0 | 1 | 59 | 6 | 0 | 6.15 | 86,0 |
|  | New York Islanders | NHL | 4 | 1 | 1 | 1 | 194 | 11 | 0 | 3.38 | 88,2 | – | – | – | – | – | – | – | – |
| 2016–2017 | Bridgeport Sound Tigers | AHL | 7 | 6 | 0 | 0 | 381 | 16 | 0 | 2,52 | 91,2 | – | – | – | – | – | – | – | – |
| 2017–2018 | New York Islanders | NHL | 8 | 2 | 3 | 2 | 427 | 26 | 0 | 3,65 | 90,8 | – | – | – | – | – | – | – | – |
|  | Bridgeport Sound Tigers | AHL | 37 | 19 | 14 | 4 | 2131 | 86 | 4 | 2,42 | 90,6 | 4 | 2 | 2 | 284 | 9 | 0 | 1,91 | 92,7 |
| 2018–2019 | New York Islanders | NHL | 2 | 0 | 0 | 0 | 40 | 1 | 0 | 1,50 | 94,1 | – | – | – | – | – | – | – | – |
|  | Bridgeport Sound Tigers | AHL | 40 | 22 | 11 | 7 | 2202 | 104 | 1 | 2,84 | 90,2 | – | – | – | – | – | – | – | – |
| 2019–2020 | Bridgeport Sound Tigers | AHL | 25 | 10 | 8 | 7 | 1381 | 64 | 2 | 2,78 | 91,4 | – | – | – | – | – | – | – | – |
| 2020–2021 | Tampa Bay Lightning | NHL | 2 | 1 | 1 | 0 | 113 | 5 | 0 | 2,66 | 87,5 | – | – | – | – | – | – | – | – |
|  | Syracuse Crunch | AHL | 2 | 2 | 0 | 0 | 120 | 5 | 0 | 2,51 | 92,5 | – | – | – | – | – | – | – | – |
| 2021–2022 | Charlotte Checkers | AHL | 14 | 7 | 5 | 3 | 815 | 38 | 1 | 2,80 | 90,7 | 1 | 0 | 0 | 17 | 2 | 0 | 7,10 | 60,0 |
| 2022–2023 | Coachella Valley Firebirds | AHL | 20 | 10 | 5 | 4 | 1105 | 55 | 2 | 2,99 | 89,4 | – | – | – | – | – | – | – | – |
| 2023–2024 | Lukko | SM-liiga |  |  |  |  |  |  |  |  |  |
|

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2012 | JMM | 2 | 1 | 1 | 120 | 9 | 0 | 4.50 | 86,5 |

Lähteet
-------

* Christopher Gibson The Internet Hockey Databasessa (englanniksi)
* Christopher Gibson *Elite Prospects*. Everysport Media Group AB.  (englanniksi)

### Viitteet

1. ↑  Macintosh, Lachlan: New Marlies Mask Features CN Tower *Hockey's Future*.  1.9.2014. The Goalie Magazine.  Arkistoitu 23.3.2015. Viitattu 6.4.2015. (englanniksi)
2. ↑  Christopher Gibson vahvistamaan Lukon maalivahtiosastoa! *Rauman Lukko*. Viitattu 22.12.2023.
3. ↑  Gibson, Christopher - NHL.com - NHL Entry Draft Prospect Profiles *web.archive.org*.  28.5.2011.  Arkistoitu 28.5.2011. Viitattu 27.10.2022.
4. 1 2 3 4 5  Christopher Gibson *Elite Prospects*. Everysport Media Group AB.  (englanniksi)
5. 1 2  Päätalo, Vilja: Christopher Gibsonin ensimmäinen NHL-kokemus – "Katselin ja ihmettelin" *Jatkoaika.com*.  6.1.2015. Jatkoaika r.y. Viitattu 6.4.2015.
6. ↑  Gibson, Christopher – 2014 NHL Draft Prospects – NHL.com *NHL.com*. National Hockey League. Viitattu 6.4.2015. (englanniksi)
7. ↑  Suomalaisjuniorit kelpasivat kanadalaisseuroille *Jatkoaika.com*.  1.7.2009. Jatkoaika r.y. Viitattu 6.4.2015.
8. 1 2  Gibsons have look of franchise cornerstones *NHL.com*. Viitattu 18.9.2015. en
9. ↑  Новости : Континентальная Хоккейная Лига (КХЛ) *www.khl.ru*. Viitattu 18.9.2015. ve
10. ↑  Suomalainen maalivahtilupaus Toronton leirille  5.7.2013. Jatkoaika.com. Viitattu 6.4.2015.
11. ↑  Suomalaisvahti sai sopimuksen Torontoon *Jatkoaika.com*.  20.07.2013. Jatkoaika r.y. Viitattu 20.7.2013.
12. ↑  Iaboni, Matt: Leafs Sign Gibson To Three-Year Entry Level Deal.  19.07.2013. Toronto Maple Leafs Hockey Club. Viitattu 20.7.2013. (englanniksi)
13. ↑  Leafs acquire F Grabner from Isles for five players *TSN.ca*. The Sports Network. Viitattu 17.9.2015. (englanniksi)
14. ↑  Michael Grabner traded to Toronto Maple Leafs by New York Islanders for five players *NHL.com*. National Hockey League. Viitattu 17.9.2015. (englanniksi)
15. ↑  Islanders Announce Roster Moves  26.9.2015. New York Islanders. Viitattu 11.10.2015. (englanniksi)
16. ↑  Nuorelle suomalaisvahdille yllättävä synttärilahja – nostettiin NHL-joukkueen mukaan  27.12.2015. SuomiKiekko. Viitattu 4.1.2016.
17. ↑  Boxscore – NHL.com *NHL.com*.  2.1.2016. National Hockey League. Viitattu 4.1.2016. (englanniksi)
18. ↑  Suomalaisvahdille uran ensimmäinen NHL-startti – Aleksandr Ovetshkinilta tylyt terveiset  6.4.2016. SuomiKiekko. Viitattu 6.4.2016.
19. ↑  Gibson Agrees To One-Year Deal  15.8.2016. New York Islanders. Viitattu 24.8.2016. (englanniksi)
20. ↑  Suomalaisvahti lunasti uuden NHL-sopimuksen – "Todella onnellinen"  16.8.2016. SuomiKiekko. Viitattu 24.8.2016.
21. ↑  Westerlund, Jenna: Muutoksia Lukon maalivahtiosastolla – Samuel Harvey vaihtaa maisemaa, Christopher Gibson loppukaudeksi Raumalle *Jatkoaika*.  22.12.2023. Viitattu 22.12.2023.
22. ↑  IIHF World U18 Championship 2010 Player Statistics by Team – Finland (pdf) IIHF. Viitattu 18.9.2015. en
23. ↑  Gibson, Christopher – 2014 NHL Draft Prospects – NHL.com *NHL.com*. National Hockey League. Viitattu 6.4.2015. (englanniksi)

Aiheesta muualla
----------------

* Kuvia tai muita tiedostoja aiheesta **Christopher Gibson** Wikimedia Commonsissa

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
18 Jandric |
19 Järvenpää |
20 Nyman |
23 Trah’t |
24 Krannila |
27 Po. Westerholm |
29 Suni |
30 Salonen |
33 Gibson |
36 Järvinen |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
90 Hämäläinen |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen